යාපනය පුංකුඩිතිව් හි ශිවයෝගනාදන් විද්‍යා දැරිය සමුහ දුෂණයට ලක් කර ඝාතනය කළ සිද්ධියේ සාක්කි ලබාදුන් යාපනය- කයිට්ස් පොලිසියේ හිටපු ස්ථානාධිපති ක්වීටර් පෙරේරා අධිකරණ රෙජිස්ටර්වරයා භාරයේ තබන ලෙස ත්‍රිපුද්ගල විශේෂ මහාධිකරණ විනිසුරු මඩුල්ල ඊයේ(04)  නියෝග කළා.වව්නියාව මහාධිකරණ විනිසුරු බාලේන්ද්‍රන් ශෂී මහේන්ද්‍රන්ගේ සභාපතිත්වයෙන් යුතුව යාපනය මහාධිකරණ විනිසුරු මානික්කවාසගර් ඉලංචේලියන් හා ත්‍රිකුණාමලය මහාධිකරණ විනිසුරු අන්නාලිංගම් ප්‍රේමශංකර් ඉදිරියේදී නඩුවට අදාළ සාක්ෂි විමර්ශනය පැවැත්වු අවස්ථාවේදි විනිසුරු මඩුල්ල එලෙස නියෝග කරනු ලැබුවා.හිටපු ස්ථානාධිපතිවරයා සාක්කි ලබාදීමේදී යම් යම් කරුණු වසන් කරන බවට නිරීක්ෂණය වූ නිසා විනිසුරු මඩුල්ල එලෙස නියෝග කළා.පසුව ඔහුගෙන් යළි සාක්ෂි විමසුවා.නඩුවේ නව වැනි  සැකකරු වන ස්විස් කුමාර් නැමැත්තා අත්අඩංගුවට ගෙන අධිකරණයට ඉදිරිපත් කරන ලෙස යාපනය ජ්‍යෙෂ්ඨ පොලිස් අධිකාරිවරයා දුන් නියෝගය ක්‍රියාත්මක නොකළේ ඇයිදැයි අධිකරණය ඔහුගෙන් විමසා සිටියා.ඔහු අධිකරණයට ඉදිරිපත් කිරීමට තරම් සාක්ෂි ප්‍රමාණවත්ව ‍නොතිබූණු බැවින් අත්අඩංගුවට ගැනීම නොකළ අතර 09 වන සැකකරුගෙන් අදාළ ඝාතනය සම්බන්ධයෙන් විමසීමේදි ඝාතනය සම්බන්ධයෙන් කිසිවක් නොදන්නා බවට පැවසු බැව්ද කයිට්ස් පොලිස් ස්ථානාධිපතිවරයා ත්‍රිපුද්ගල විනිසුරු මඩුල්ල වෙත පැවසුවා.අධිකරණය එහිදි පොලිස් ස්ථානාධිපතිවරයාට පැවසුවේ සැකකරුවන් අට දෙනෙකු අත්අඩංගුවට ගෙන 09 වන සැකකරු පමණක් අත්අඩංගුවට නොගෙන නිදහස් කිරීම කුමක් නිසා සිදුකළේද යන්නයි.යාපනය හිටපු ජ්‍යෙෂ්ඨ නියෝජ්‍ය පොලිස්පතිවරයාගේ සම්බන්ධය වසන් කරමින් සාක්කි දෙනවා දැයි විමසූ අධිකරණය ඉහත නියෝගය කළ අතර කයිට්ස් හිටපු ස්ථානාධිපතිවරයා සාක්කි ලබාදුන් ආකාරය ගැන දැඩි දෝෂදර්ශනයට ලක් කළා.